stanford-oval/wikipedia huggingface dataset:
דני אבדיה
ביוגרפיה

אבדיה נולד בקיבוץ בית זרע וגדל בהרצליה. אימו, שרון ארצי, היא בת קיבוץ בית זרע, וכדורסלנית עבר, ואביו הוא כדורסלן העבר היוגוסלבי-סרבי זופר אבדיה, המגיע ממשפחה גוראנית-מוסלמית מקוסובו.
בילדותו, אבדיה שיחק כדורסל מאז היותו תלמיד כיתה ד' בהרצליה. בכיתה ז' עבר לבית הספר תיכון חדש ולמכבי תל אביב שם שיחק תחת המאמן אור ילון. בתחילת הדרך שלו במועדון הנוער, לא נהג אבדיה לשחק הרבה. בכיתה י' סבל מפציעה קשה בגב, שמנעה ממנו לשחק במשך חצי שנה. אביו, זופר אבדיה, התחיל בקריירת אימון לאחר פרישתו כשחקן, ולקח את בנו לכל משחק ואימון. בעונת 2017/2018 הוביל אבדיה את תיכון חדש לזכייה באליפות בתי הספר התיכוניים ונבחר לשחקן המצטיין במשחק הגמר.
בקיץ 2017 קיים המאמן פיני גרשון פגישה עם אביו של אבדיה לגבי עתידו בנבחרת הלאומית, מכיוון שלדני אבדיה אזרחות כפולה – סרבית (מאביו) וישראלית מלידה, ועל כן באפשרותו לשחק בנבחרת סרביה או בנבחרת ישראל. בסופו של דבר, אבדיה משחק בנבחרת ישראל.
בשנת 2020 דני התגייס לצה"ל במעמד של ספורטאי עילוי.
ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, באותו דראפט ה-NBA שבו נבחר עמיתו לנבחרת ישראל ים מדר על ידי בוסטון סלטיקס. במהלך ריאיון לקראת דראפט ה-NBA, אבדיה סיפר, שאביו במקור מקוסובו, סרביה, כשעל דש החליפה של דני התנוססה סיכה עם דגלי ישראל וסרביה.
קריירת מועדונים > מכבי תל אביב (2017–2020)

אבדיה זכה עם קבוצתו מכבי תל אביב באליפות הנוער לשנת 2016/2017 ובגביע תוך כדי שהוא קולע 26 נקודות בגמר.
ב-7 בספטמבר 2017 עלה אבדיה לקבוצה הבוגרת של מכבי תל אביב, והמשיך לשחק במקביל גם בנוער. חודשיים לאחר מכן חתם על חוזה בקבוצה ל-6 שנים.
באוגוסט 2018 השתתף אבדיה במחנה האירופאי של "כדורסל ללא גבולות" וזכה בתואר השחקן המצטיין. שנה לאחר מכן השתתף במחנה הבין-לאומי של "כדורסל ללא גבולות" וזכה בתואר השחקן המצטיין, ובכך היה לשחקן הראשון בהיסטוריה של הפרויקט לזכות בתואר בשני המחנות: האירופאי והבין-לאומי.
בפברואר 2019, שיחק אבדיה עם קבוצת הנוער של מכבי תל אביב, בטורניר היורוליג לנוער עד גיל 18, שם סיים אבדיה בחמישיית הטורניר, עם ממוצעים של 24.3 נקודות, 11.0 ריבאונדים, 6.1 אסיסטים ו-3.8 חטיפות למשחק. אף על פי שהיווה חלק מסגל הקבוצה הבוגרת לאורך מרבית העונה מיעט לשחק ושותף לדקות מעטות בלבד במפעלים השונים.
ביולי 2020 זכה אבדיה ביחד עם מכבי תל אביב באליפות המדינה ה-54 שלה בהיסטוריה, והשלישית שלו בתור שחקן במועדון. בנוסף זכה אבדיה בתואר שחקן העונה של ליגת העל בכדורסל, ובכך היה ל-MVP הצעיר ביותר בתולדות הליגה הישראלית.
קריירת מועדונים > וושינגטון ויזארדס (2020 – 2024)

בתום עונת 2019/20 נסע אבדיה לארצות הברית במטרה להיבחר בדראפט ה-NBA לקראת עונת 2020/2021 ב-NBA. ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, ובכך הפך לשחקן הכדורסל הישראלי הראשון שנבחר בלוטרי של דראפט ה-NBA, ולשחקן הבין-לאומי השני באותו דראפט לאחר שקיליאן הייז הצרפתי נבחר שני מקומות לפניו.
במשחקו הראשון ב-14 בדצמבר 2020, קלע 15 נקודות ב-100% מהשדה בהפסד קבוצתו מול ברוקלין נטס ובמשחקו הרשמי הראשון ב-NBA, ב-23 בדצמבר 2020, קלע 7 נקודות ואסף 4 ריבאונדים בהפסד קבוצתו מול פילדלפיה 76'. ב-3 במרץ 2021 נבחר דני ל[משחק הכוכבים העולים, אך המשחק לא התקיים בגלל צמצום האולסטאר ליום אחד. ב-2 באפריל סיים עם דאבל דאבל ראשון בקריירה (11 נקודות ו-10 ריבאונדים), בהפסד קבוצתו לדטרויט פיסטונס. ב-22 באפריל 2021 נפצע בקרסול בניצחון של קבוצתו על גולדן סטייט ווריורס, וסיים את העונה הסדירה.
במהלך פגרת הקיץ לקראת עונת 2021/2022 ב-NBA הוחלט שאבדיה לא ישחק עבור הוויזארדס בליגת הקיץ של ה-NBA על מנת שיתחזק גופנית ומנטלית, לא ייפצע שוב, וישמור על כשירות לעונה הקרובה בפרט ולהמשך הקריירה בכלל.
ב-16 במרץ 2022, במשחק מול דנבר, קבע אבדיה שיא עונתי לאחר שסיים את המשחק עם 19 נקודות והוסיף 7 כדורים חוזרים ו-3 אסיסטים.
ב-26 במרץ 2022 קבע אבדיה שיא קריירה חדש של 21 נקודות, בניצחון 97:100 מול דטרויט פיסטונס, והוסיף 10 כדורים חוזרים ו-4 אסיסטים. את עונת 21/22 סיים אבדיה כאחד מתוך חמישה שחקנים בלבד ששיחקו את כל 82 המשחקים בעונה הסדירה.
ב-12 בינואר 2023 קבע שיא אישי של 20 ריבאונדים בניצחון קבוצתו על שיקגו בולס.
ב-30 בינואר 2023 קבע שיא קריירה חדש, כשקלע 25 נקודות בניצחון 127:106 מול סן אנטוניו ספרס.
יומים לפני תחילת עונתו הרביעית בקבוצה סיכם על חוזה של 55 מיליון דולר לארבע שנים שייכנס לתוקפו בקיץ 2024. וושינגטון חוותה את העונה הגרועה בתולדותיה כשניצחה רק 15 משחקים במהלך העונה, אך אבדיה הציג שיפור ניכר כמעט בכל עמודה סטטיסטית: הוא שיפר את ממוצע הנקודות בלמעלה מ-5 נקודות למשחק, אחוזי הקליעה מהשדה, ריבאונדים ואסיסטים. במהלך העונה השיג 18 פעמים דאבל-דאבל וקבע שיא קריירה חדש של 43 נקודות במשחק ההפסד לניו אורלינס פליקנס. בסיום העונה דורג במקום השישי בהצבעה לתואר השחקן המשתפר של העונה.
קריירת מועדונים > פורטלנד טרייל בלייזרס (מ-2024)

ב-27 ביוני 2024 עבר במסגרת טרייד לקבוצת פורטלנד טרייל בלייזרס, בתמורה לשחקן מלקולם ברוגדון, הבחירה ה-14 בדראפט 2024, בחירת סיבוב ראשון ב-2029 ובחירות סיבוב שני ב־2028 וב-2030.
ב-7 ביולי 2024 פרסמה פורטלנד כי אבדיה ימשיך ללבוש אצלה את גופיה מספר 8 - חיבור של מספרי יום הולדתה של אמו - כפי שלבש בעונה האחרונה במדי וושינגטון, זאת לאחר שחברו לקבוצה, כריס מארי, שהשתמש בספרה זו בעונה הקודמת, ויתר עליה בשביל אבדיה.
ב-2 במרץ 2025 אבדיה רשם את טריפל דאבל ראשון בקריירה שלו  לאחר שקלע 30 נקודות ביחד עם 12 ריבאונדים ועשרה אסיסטים, במשחק נגד קליבלנד קאבלירס שהסתיים בהפסד של פורטלנד בתוצאה 133–129.
קריירת נבחרות

ב-2017 שיחק אבדיה באליפות אירופה לנבחרות קדטים תוך כדי שהוא מציג את מדד היעילות הגבוה באירופה עם נתונים של 15.3 נקודות, 12.6 ריבאונדים, 5.3 אסיסטים, 2.1 חטיפות וחסימה למשחק.
ביולי 2018 זכה עם נבחרת ישראל עד גיל 20 (נבחרת העתודה) באליפות אירופה היסטורית ונבחר לחמישייה של הטורניר, יחד עם עמיתו לנבחרת ולקבוצה יובל זוסמן, שנבחר ל-MVP של הטורניר. באותה שנה השתתף במחנה האירופי של "כדורסל ללא גבולות" שנערך על ידי פיב"א וה-NBA, וזכה בתואר השחקן המצטיין שלו.
ביולי 2019, גברה נבחרת העתודה 92–84 על נבחרת ספרד בגמר אליפות אירופה בישראל עד גיל 20, אשר עמה זכה אבדיה באליפות בפעם השנייה ברציפות. הוא נבחר לחמישיית הטורניר (ביחד עם עמיתו לנבחרת ים מדר) ול-MVP של הטורניר, עם ממוצעים של 18.4 נקודות, 8.3 ריבאונדים, 5.3 אסיסטים, 2.4 חסימות ו-2.1 חטיפות למשחק.
ב-2020 זומן דני אבדיה לסגל הנבחרת הבוגרת של ישראל.
בשנת 2022 שיחק דני עם נבחרת ישראל הבוגרת ביורובאסקט 2022. במשחקו הראשון ביורובאסט נגד נבחרת פינלנד שבו ניצחה ישראל 87:89 בהארכה, קלע דני 23 נקודות, 15 ריבאונדים, סל ניצחון וביחד עם שמירה מעולה על לאורי מארקנן נבחר למצטיין המשחק. במשחקו השני קלע 21 נקודות וניצח עם הנבחרת הישראלית 67:74 את נבחרת הולנד. במשחקו השלישי נגד נבחרת פולין קלע רק 3 נקודות, והפולנים ניצחו 85:76. נגד נבחרת סרביה קלע אבדיה 14 נקודות, אך הנבחרת הפסידה 89:78. במשחקו האחרון בנבחרת ישראל ביורובאסקט 2022, סיפק דאבל-דאבל של 12 נקודות ו-11 אסיסטים, אך הפסידה 88:77 לנבחרת צ'כיה והודחה מהטורניר.
תארים > קבוצתיים

אליפות המדינה (3) – מכבי תל אביב 2017/2018, 2018/2019, 2019/2020
אליפות המדינה (נוער) (2) מכבי תל אביב – 2016/2017, 2017/2018
אליפות אירופה עד גיל 20 (2) – נבחרת ישראל עד גיל 20 – 2018, 2019
אליפות העולם לתיכונים – תיכון חדש תל אביב – 2019
אליפות ליגת העל לתיכונים – תיכון חדש תל אביב – 2018/2019
תארים > אישיים

השחקן המצטיין של טורניר אליפות אירופה עד גיל 20 – 2019
השחקן המצטיין של טורניר כדורסל ללא גבולות האירופי. (באוגוסט 2018)
השחקן המצטיין של טורניר כדורסל ללא גבולות העולמי. (בפברואר 2019)
השחקן הראשון בהיסטוריה של הפרויקט לזכות בתואר השחקן המצטיין בשני המחנות: האירופאי והבין-לאומי. (מחנה קיץ של "כדורסל ללא גבולות") (בפברואר 2019)
חמישיית הטורניר של אליפות אירופה עד גיל 20 (2) – 2018, 2019
חמישיית הטורניר יורוליג לנוער עד גיל 18 – 2019
חמישיית העונה של ליגת העל (2020)
שחקן העונה של ליגת העל בכדורסל – 2020 (2 זכיות MVP :MVP כלל השחקנים בליגה, ו-MVP כלל השחקנים הישראלים בליגה בלבד).
שיאים
MVP העונה הצעיר ביותר בתולדות הליגה הישראלית (ביולי 2020)
MVP העונה השני בתולדות ליגת העל הישראלית (אחרי ליאור אליהו) הזוכה בדאבל שחקן העונה: MVP כלל השחקנים בליגה, ו-MVP כלל השחקנים הישראלים בליגה בלבד (ביולי 2020).
השחקן הראשון בהיסטוריה של הפרויקט "כדורסל ללא גבולות" הזוכה בתואר השחקן המצטיין בשני המחנות: האירופאי והבין-לאומי. (מחנה קיץ של "כדורסל ללא גבולות") (בפברואר 2019)
הישראלי הראשון בהיסטוריה המבצע טריפל דאבל בליגת ה-NBA. (30 נקודות 12 ריבאונדים 10 אסיסטים)
שיאים ב־NBA
43 נקודות
20 ריבאונדים
10 אסיסטים
6 שלשות
אחד מבין חמישה שחקנים בעונת 2021/2022 ששיחקו 82 משחקים
טריפל - דאבל ראשון בקריירה(30,12,10) נגד הקאבס בעונת 2024/2025
סטטיסטיקות הקריירה > בליגת העל הישראלית

| עונה | קבוצה | משחקים | חמישייה | דקות | אחוזים מהשדה | אחוזים לשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | מכבי תל אביב | 3 | 0 | 1.5 | 0.000 | 0.000 | 0.500 | 0.0 | 0.3 | 0.0 | 0.0 | 0.3 |
| 2018/2019 | מכבי תל אביב | 33 | 1 | 9.0 | 0.487 | 0.289 | 0.333 | 1.6 | 0.6 | 0.3 | 0.2 | 2.9 |
| 2019/2020 | מכבי תל אביב | 33 | 21 | 27.6 | 0.526 | 0.353 | 0.594 | 6.3 | 2.7 | 0.9 | 1.0 | 12.9 |
| קריירה | קריירה | 69 | 22 | 17.6 | 0.514 | 0.328 | 0.541 | 3.8 | 1.6 | 0.6 | 0.6 | 7.6 |
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים לשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | מכבי תל אביב | 8 | 0 | 6.4 | 0.444 | 0.500 | 1.000 | 1.5 | 0.3 | 0.1 | 0.0 | 3.9 |
| 2019/2020 | מכבי תל אביב | 26 | 5 | 14.3 | 0.436 | 0.277 | 0.556 | 2.6 | 1.2 | 0.4 | 0.2 | 4.0 |
| קריירה | קריירה | 34 | 5 | 12.4 | 0.438 | 0.316 | 0.600 | 2.4 | 0.9 | 0.3 | 0.2 | 4.0 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים לשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | וושינגטון | 54 | 32 | 23.3 | 0.417 | 0.315 | 0.644 | 4.9 | 1.2 | 0.6 | 0.3 | 6.3 |
| 2021/2022 | וושינגטון | 82 | 8 | 24.2 | 0.432 | 0.317 | 0.757 | 5.2 | 2.0 | 0.7 | 0.5 | 8.4 |
| 2022/2023 | וושינגטון | 76 | 40 | 26.6 | 0.437 | 0.297 | 0.739 | 6.4 | 2.8 | 0.9 | 0.4 | 9.2 |
| 2023/2024 | וושינגטון | 75 | 75 | 30.1 | 0.506 | 0.374 | 0.739 | 7.2 | 3.8 | 0.8 | 0.5 | 14.7 |
| קריירה | קריירה | 287 | 155 | 26.2 | 0.457 | 0.327 | 0.737 | 6.0 | 2.5 | 0.8 | 0.4 | 9.8 |
ויליאם שיירר

| --- | --- |

 לידה:  23 בפברואר 1904 שיקגו, ארצות הברית 
 פטירה:  28 בדצמבר 1993 (בגיל 89) בוסטון, ארצות הברית 
 מדינה:  ארצות הברית 
 מקום לימודים:  מכללת קו, תיכון וושינגטון 
 שפות היצירה:  אנגלית 
 יצירות בולטות:  עלייתו ונפילתו של הרייך השלישי 
 תקופת הפעילות:  מ-1941 
 פרסים והוקרה:  פרס ג'ורג' פולק (1983)  פרס הספר הלאומי (1961)  פרס פיבודי 
 
ויליאם לורנס שיירר (באנגלית: William Lawrence Shirer;‏ 23 בפברואר 1904 – 28 בדצמבר 1993) היה עיתונאי והיסטוריון אמריקאי, הידוע במיוחד בזכות ספרו עלייתו ונפילתו של הרייך השלישי.
חייו

ויליאם שיירר נולד בשיקגו כבנו של עורך דין. ב-1925, בעת סיור בפריז, נתקבל לעבודה במערכת האירופית של עיתון אמריקאי נפוץ, למד את השפות העיקריות של מערב אירופה והפך לכתב חוץ.
ב-1934, שנה אחרי עליית הנאצים לשלטון, הגיע שיירר ככתב חוץ לברלין. לאורך תקופת שהותו שם עקב שיירר מקרוב אחר התפתחותו של הרייך השלישי, מתקופת ההתבססות בשלטון ועד לשלביה הראשונים של מלחמת העולם השנייה.
ב-1937 גויס שיירר על ידי אדוארד מורו להיות שדר של רשת השידור CBS בברלין, והשידורים של השניים מאירופה הביאו הן לפרסומם האישי, והן להגברת העניין של הציבור האמריקני בנעשה ביבשת. שיירר למד להכיר היטב את הנפשות הפועלות ברייך השלישי ואת המהלכים ההיסטוריים המתרחשים בו. הנאצים צנזרו חלקים רבים מכתבותיו ומשידוריו. שיירר היה עד אישי לחלק מן ההתרחשויות החשובות של אותן שנים וסיקר אישית את הסכם הכניעה הצרפתי בקרון רכבת בקרחת יער ביער קומפיין סמוך לקומפיין, מצפון-מזרח לפריז, ב-21 ביוני 1940. בדצמבר אותה שנה שב שיירר לארצות הברית.
עם שובו לארצות הברית פרסם שיירר ב-1941 את פרקי יומנו מתקופת שהותו בגרמניה הנאצית בספר בשם "יומן ברלין".
הוא המשיך לעבוד ב-CBS. אחרי המלחמה גילה עמדות ביקורתיות כלפי מדיניות החוץ של ארצות הברית, וכלפי דוקטרינת טרומן. עמדותיו הבלתי מקובלות גרמו לתוכנית שלו ב-CBS לאבד את נותן החסות שלה. כשלא נמצא לנותן החסות מחליף נפגעו תנאי שכרו של שיירר, והוא הרגיש שהרשת לא נותנת לו גיבוי, ופרש. הפרשה גרמה גם לקץ ידידותו עם מורו, שהיה באותה תקופה סגן נשיא הרשת.
ב-1960 פרסם שיירר את ספרו רחב היריעה עלייתו ונפילתו של הרייך השלישי, שנחשב במשך שנים לסקירה המקיפה והממצה ביותר של הרייך השלישי שיצאה לאור באנגלית. לשונו הבהירה ותיאוריו הססגוניים של שיירר הקנו לספר פופולריות מתמשכת גם בגרסתו העברית (הוצאת שוקן, 1961, שני כרכים).
כיום הועם במידה מסוימת זוהרו של הספר כתיאור חשוב של תקופת הרייך השלישי, גם בגלל חולשות הקיימות בספר המקורי, וגם בגלל מקורות חשובים שנחשפו רק אחרי צאתו של הספר, ולא עמדו לרשות שיירר. תיאור הלוך הרוחות בגרמניה עד פרוץ מלחמת העולם השנייה, המתבסס על "יומן ברלין" של שיירר עצמו, הוא עדיין בעל חשיבות, בזכות היותו של שיירר עיתונאי ושדר שפעל בעת התרחשות האירועים ובמקום התרחשותם.
תיאורי אירועים ששיירר לא נכח בעת התרחשותם, עם זאת, לוקים מאוד בחסר ויש בהם נטייה להסתמכות מופרזת על מקורות ראשוניים שאמינותם מפוקפקת, או ססגוניות יתרה. במיוחד, ראויה לציון הסתמכותו כמעט ללא הסתייגויות על יומניהם ותאוריהם של אישים כקורט שושניג, הרוזן צ'אנו, אריך רדר, פרנץ הלדר, אלברט שפר או יומניו החלקיים של יוזף גבלס (לפני פרסומם המלא ב-1991), שהיחס אליהם היום ספקני ומסויג יותר.
ספר זכרונותיו של שיירר "מסע במאה העשרים" הופיע בשני חלקים בין 1976 ו-1984. ב-1979 פרסם שיירר ספר זכרונות נוסף והוא "גנדי: לזכרו", שהתבסס על ראיונות שערך שיירר בשנות השלושים עם מהטמה גנדי. נוסף על אלו פרסם שיירר שני ספרי תעודה נוספים (על סקנדינביה ועל נפילת הרפובליקה הצרפתית השלישית), ושלושה ספרים בדיוניים.
שיירר נפטר ב-1993, בגיל 89, ונקבר בעיר לנוקס שבמסצ'וסטס.
שיירר כותב דיווח על גבי מכונת כתיבה מיטלטלת, מטקס הכניעה הצרפתי ביער קומפיין, יוני 1940
אנדרו דונלדס

| --- | --- |
אין תמונה חופשית
 לידה:  16 בנובמבר 1974 (בן 50) קינגסטון, ג'מייקה 
 מוקד פעילות:  ג'מייקה 
 תקופת הפעילות:  מ-1994 
 סוגה:  פופ רוק 
 חברת תקליטים:  סוני מיוזיק 
 www.andrudonalds.org
 
אנדרו דונלדס (באנגלית: Andru Donalds; נולד ב-16 בנובמבר 1974) הוא מוזיקאי וזמר ג'מייקני, שהיה חלק מהפרויקט המוזיקלי הגרמני אניגמה. בשנת 1994 הוציא את הלהיט הבין-לאומי "Mishale" שנכנס לעשיריות הפותחות בקנדה ובניו זילנד. הוא דורג במקום ה-38 במצעד הבילבורד הוט 100.
ביוגרפיה

אנדרו דונלדס נולד בקינגסטון, ג'מייקה. הסגנון המוזיקלי שלו נע בין פופ, רוק אנד רול, לרגאיי ובלדות.
ההשפעות שלו כוללות את בוב מארלי, בלאק אוהורו (אנ'), הביטלס, מייקל ג'קסון ופרינס.
קריירה

לאחר שעזב את בית הספר, נסע דונלדס לאנגליה, הולנד וניו יורק, כדי לפתח את יכולותיו המוזיקליות כזמר-יוצר. הוא פגש את המפיק והמלחין אריק פוסטר וייט (אנ'), שעבד עם מוזיקאים כדוגמת פרנק סינטרה, ויטני יוסטון, חוליו איגלסיאס, בקסטריט בויז ובויזון. יחד הם הפיקו את אלבום הבכורה Andru Donalds, כשהסינגל "Mishale" זכה להצלחה ברחבי העולם.
אלבומו השני של דונלדס Damned If I Don't יצא בשנת 1997. השיר "Somebody's Baby" שימש לפסקול הסרט זוכה האוסקר "סיפורו של ויל האנטינג" (1997).
בשנת 1999 הצטרף דונלדס לפרויקט המוזיקלי הגרמני אניגמה של המפיק המוזיקלי הרומני-גרמני מיכאל קרצו והיה הסולן בארבעה אלבומי אולפן שיצאו במסגרת הפרויקט. קרצו שיתף איתו פעולה גם באלבומי הסולו שלו, Snowin' Under My Skin ו-Let's Talk About It. סינגל מתוך Snowin' Under My Skin, "All Out of Love" הגיע למעמד פלטינה.
אנדרו גם היה שותף לכתיבה ושירה ב-"Distorted Love" ו-"Je t'aime Till My Dying Day" מתוך אלבום האולפן השביעי של אניגמה, Seven Lives Many Faces (2008).
דונלדס גם כתב שיר לסנדרה, אשתו לשעבר של קרצו: "The Way I Am", הסינגל המוביל מתוך אלבום האולפן השמיני שלה The Art of Love שיצא ב-2007.
דיסקוגרפיה

| --- | --- |
 אלבומי אולפן 1994: Andru Donalds  1997: Damned If I Don't  1999: Snowin' Under My Skin  2001: Let's Talk About It  2010: Trouble in Paradise:  אוספים 2006: Best Of
הערות שוליים

1 2  HOME, Andru Donalds (באנגלית)
↑  Library and Archives Canada, Image : RPM Weekly, www.bac-lac.gc.ca, ‏2013-07-17
↑  charts.org.nz - Andru Donalds - Mishale, charts.nz
↑  Joel Whitburn (2000). The Billboard Book of Top 40 Hits (7th ed.).
1 2  Interview Andru Donalds | Ghostarchive, ghostarchive.org
↑  Mymusicbase.ru, www.mymusicbase.ru
↑  Good Will Hunting, 1998-01-09, נבדק ב-2024-03-30
↑  "Members of the mysterious Enigma project performed live for the first time"
↑  "Enigma – Seven Lives Many Faces"
↑  "Sandra – The Way I Am"
| אניגמה |
| --- | --- | --- |
מיכאל קרצו
דייוויד פירסטיין • פרנק פיטרסון • סנדרה קרצו • לואיזה סטנלי • פיטר קורנליוס • ינס גאד • אנדראס הארד • רות'-אן בויל • אנדרו דונלדס • אליזבת הוטון
| אלבומי אולפן | MCMXC a.D. • The Cross of Changes • Le Roi Est Mort, Vive Le Roi! • The Screen Behind the Mirror • Voyageur • A Posteriori • Seven Lives Many Faces • The Fall of a Rebel Angel |  |
| אלבומי אוסף | Love Sensuality Devotion: The Greatest Hits • Love Sensuality Devotion: The Remix Collection • Eppur si muove |  |
| מארזי תקליטורים | Trilogy • 15 Years After • The Platinum Collection • Enigma: Classic Album Selection |  |
| אלבומי וידאו | MCMXC a.D.: The Complete Video Album • A Posteriori • Seven Lives Many Faces |  |
| שירים | "Sadeness (Part I)" • "Mea Culpa (Part II)" • "Principles of Lust" • "The Rivers of Belief" • "Carly's Song" • "Return to Innocence" • "The Eyes of Truth" • "Age of Loneliness" • "Out from the Deep" • "I Love You ... I'll Kill You" • "Why! ..." • "Shadows in Silence" • "Beyond the Invisible" • "T.N.T. for the Brain" • "Gravity of Love" • "Push the Limits" • "Turn Around" • "Voyageur" • "Following the Sun" • "Boum-Boum" • "Hello and Welcome" • "Sitting on the Moon" • "Goodbye Milky Way" • "La Puerta del Cielo / Seven Lives" • "The Same Parents" • "MMX (The Social Song)" • "Sadeness (Part II)" • "Amen" |  |
| פרויקטים קשורים | סנדרה • קרצו ות'יירס • קורנליוס וקרצו • מוטי ספיישל • טראנס אטלנטיק אייר וייבס |  |
| ערכים קשורים | דיסקוגרפיה • אולפני א.ר.ט. • וידאוגרפיה |  |
| --- | --- |
בקרת זהויות :  PLWABN: 9810652252005606  GND: 134912101  ISNI: 0000 0000 5549 9153  LCCN: n2003079712  MusicBrainz: 0e5b035f-3b77-4e57-8fa9-b6fcfa4a7373  NKC: xx0102478  VIAF: 300663768   WorldCat (עם VIAF): 300663768
אליפות צרפת הפתוחה 1981

| --- | --- |

פרסי התחרות
 ענף:  טניס 
 תקופת התחרות:  25 במאי 1981 – 7 ביוני 1981 (14 ימים) 
 מספר תחרות:  80 
 כספי זכייה:  450 אלף $
 עיר מארחת:  פריז 
 אצטדיון:  אצטדיון רולאן גארוס
 זוכה:  גברים:ביורן בורג (שוודיה) נשים:האנה מנדליקובה (צ'כוסלובקיה) זוגות גברים: היינץ גונטהארט (שווייץ)/בלאז' טארוצי (הונגריה) זוגות נשים: רוזלין פיירבנק/טניה הרפורד (דרום אפריקה) זוגות מעורבים:אנדראה יגר/ג'ימי אריאס (ארצות הברית)
 
 → אליפות צרפת הפתוחה 1980 אליפות צרפת הפתוחה 1982 ← 
 
אליפות צרפת הפתוחה 1981 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-25 במאי והסתיימו ב-7 ביוני. זו הייתה האליפות ה-80 מאז ייסודה.
הפרסים

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| תחרות | תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | גברים | 271,100 פ"צ | 135,600 פ"צ | 67,800 פ"צ | 34,400 פ"צ | 19,900 פ"צ | 10,900 פ"צ | 6,300 פ"צ | 3,600 פ"צ |
| בודדים | נשים | 208,000 פ"צ | 108,000 פ"צ | 54,000 פ"צ | 28,000 פ"צ | 14,500 פ"צ | 7,300 פ"צ | 3,650 פ"צ | 1,950 פ"צ |

סך הפרסים היה 3,365,445 פרנק צרפתי שזה היה כ-450 אלף $.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
פיטר מקנמרה ופול מקנמי (אוסטרליה אוסטרליה), הודחו ברבע הגמר
?
בריאן גוטפריד (ארצות הברית ארצות הברית) וראול רמירס (מקסיקו מקסיקו), מנצחי תחרויות בשנים 1975 ו-1977, הודחו בסיבוב הראשון
האנס גילדמייסטר (צ'ילה צ'ילה) ואנדרס גומס (אקוודור אקוודור), הודחו בסיבוב השני
פאולו ברטולוצ'י ואדריאנו פנטה (איטליה איטליה), הודחו בסיבוב הראשון
דייוויד קרטר ופול קרונק (אוסטרליה אוסטרליה), הודחו בסיבוב השני
ברוס מנסון (ארצות הברית ארצות הברית) וריי מור (דרום אפריקה (1928–1994) דרום אפריקה), הודחו ברבע הגמר
טרי מור ואליוט טלצ'ר (ארצות הברית ארצות הברית), הפסידו במשחק הגמר
פאבל סלוז'יל ותומאס שמיד (צ'כוסלובקיה צ'כוסלובקיה), הודחו בסיבוב השלישי
היינץ גונטהארט (שווייץ שווייץ) ובלאז' טארוצי (הונגריה הונגריה), ניצחו בתחרות
מארק אדמונדסון (אוסטרליה אוסטרליה) ופרדי טאיגן (ארצות הברית ארצות הברית), הודחו בסיבוב הראשון
קרייג אדוארדס (ארצות הברית ארצות הברית) ואדי אדוארדס (דרום אפריקה (1928–1994) דרום אפריקה), הודחו בסיבוב השלישי
פרד מקנייר והנק פיסטר (ארצות הברית ארצות הברית), הודחו בסיבוב השלישי
קווין קורן (דרום אפריקה (1928–1994) דרום אפריקה) וסטיב דנטון (ארצות הברית ארצות הברית), הודחו בסיבוב השני
טרייסי דלייט וטריי וולטקה (ארצות הברית ארצות הברית), הודחו בסיבוב הראשון
ריקרדו קאנו (ארגנטינה ארגנטינה) ואנחל חימנס (ספרד ספרד), הודחו בסיבוב השלישי
מזוג מנצחי תחרות 1980 רק הנק פיסטר (ארצות הברית ארצות הברית) השתתף בתחרות. במשחק הגמר היינץ גונטהארט (שווייץ שווייץ) ובלאז' טארוצי (הונגריה הונגריה) נפגשו עם טרי מור ואליוט טלצ'ר (ארצות הברית ארצות הברית) וניצחו ב-3 מערכות.
התחרות > תחרות זוגות נשים

בתחרות השתתפו 48 זוגות. להלן הזוגות החזקות שזכו בדירוג:
קתי ג'ורדן ואן סמית' (ארצות הברית ארצות הברית) מנצחות תחרות 1980, הודחו ברבע הגמר
קנדי ריינולדס ופולה סמית' (ארצות הברית ארצות הברית), הפסידו במשחק הגמר
בטי נייגלסן ומרטינה נברטילובה (ארצות הברית ארצות הברית), הודחו בחצי הגמר
האנה מנדליקובה (צ'כוסלובקיה צ'כוסלובקיה) ובטי שטוב (הולנד הולנד), הודחו בסיבוב השלישי
רוזמרי קזאלס (ארצות הברית ארצות הברית) ומימה יאושובץ (יוגוסלביה יוגוסלביה), הודחו בסיבוב השני
כריס אוורט (ארצות הברית ארצות הברית) ווירג'יניה רוזיצ'י (רומניה (1965-1989) רומניה), הודחו ברבע הגמר
סילביה הניקה (גרמניה המערבית גרמניה המערבית) ואנדראה יגר (ארצות הברית ארצות הברית), הודחו בסיבוב השלישי
רוזלין פיירבנק וטניה הרפורד (דרום אפריקה (1928–1994) דרום אפריקה) ניצחו בתחרות
לסלי אלן (ארצות הברית ארצות הברית) ווירג'יניה וייד (בריטניה בריטניה), הודחו בסיבוב השני
בילי ג'ין קינג (ארצות הברית ארצות הברית) ואילנה קלוס (דרום אפריקה (1928–1994) דרום אפריקה), הודחו ברבע הגמר
רגינה מרשיקובה ורנטה טומנובה (צ'כוסלובקיה צ'כוסלובקיה) הודחו בסיבוב השלישי
מרי לו פיאטק וונדי וייט (ארצות הברית ארצות הברית), הודחו בסיבוב השני
מנצחות תחרות 1980 קתי ג'ורדן ואן סמית' (ארצות הברית ארצות הברית) הודחו ברבע הגמר. במשחק הגמר רוזלין פיירבנק וטניה הרפורד (דרום אפריקה (1928–1994) דרום אפריקה) נפגשו עם קנדי ריינולדס ופולה סמית' (ארצות הברית ארצות הברית) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן הזוגות החזקות שזכו בדירוג:
בילי ג'ין קינג (ארצות הברית ארצות הברית) ואיליה נסטסה (רומניה (1965-1989) רומניה), הודחו בסיבוב השני
בטי שטוב (הולנד הולנד) ופרד מקנייר (ארצות הברית ארצות הברית), הפסידו במשחק הגמר
אן סמית' וסטיב דנטון (ארצות הברית ארצות הברית), הודחו ברבע הגמר
בטי נייגלסן (ארצות הברית ארצות הברית) וריקרדו איקסה (אקוודור אקוודור), הודחו ברבע הגמר
פם טיגרדן (ארצות הברית ארצות הברית) ופרנסיסקו גונסאלס (פרגוואי פרגוואי), הודחו בחצי הגמר
קתי הורבט (ארצות הברית ארצות הברית) ואנדרס גומס (אקוודור אקוודור), הודחו בחצי הגמר
קלאודיה מונטירו וקרלוס קירמאייר (ברזיל ברזיל), הודחו בסיבוב השני
אנדראה יגר וג'ימי אריאס (ארצות הברית ארצות הברית), ניצחו בתחרות
מנצחי תחרות 1980 אן סמית' ובילי מרטין (ארצות הברית ארצות הברית) לא השתתפו בתחרות. במשחק הגמר אנדראה יגד וג'ימי אריאס (ארצות הברית ארצות הברית) נפגשו עם בטי שטוב (הולנד הולנד) ופרד מקנייר (ארצות הברית ארצות הברית) וניצחו בשתי מערכות.
ישראל ברולאן גארוס

שלמה גליקשטיין השתתף בתחרות הגברים וזוגות גברים. בסיבוב הראשון של תחרות הגברים הוא שיחק נגד ריצ'רד מאייר מארצות הברית וניצח אותו ב-3 מערכות. בסיבוב השני הוא נפגש עם ויקטור פצ'י מפרגוואי והפסיד ב-4 מערכות. בתחרות הזוגות הוא שיחק לצד דייוויד שניידר מדרום אפריקה והם הפסידו בסיבוב הראשון.
ביורן בורג, מנצח התחרות
פרס אוסקר לסרט המונפש הטוב ביותר

| --- | --- |
 מיקום הטקס:  לוס אנג'לס, קליפורניה
 מדינה:  ארצות הברית
 הגוף המעניק:  האקדמיה האמריקאית לקולנוע
 תקופת הפרס:  2001–הווה (כ־24 שנים)
 www.oscars.org
 
פרס אוסקר לסרט המונפש הטוב ביותר (באנגלית: Academy Award for Best Animated Feature) הוא פרס אוסקר הניתן מטעם האקדמיה האמריקאית לקולנוע מאז שנת 2001 לסרטי קולנוע מתחום ההנפשה. הפרס ניתן גם לסרטים זרים, שאינם דוברי אנגלית, ובעלי הפקה זרה.
זוכים ומועמדים

הערה: הזוכה מסומן בצהוב
ראו גם

פרס אוסקר לסרט המונפש הקצר הטוב ביותר
פרס אוסקר לסרט הטוב ביותר
פרס אוסקר לסרט הזר הטוב ביותר